คือเมื่อ4ปีที่แล้วผมรถล้มแล้วเกิดแผลที่เขาเล็กน้อยเกือบหนึ่งนิ้วแต่ตอนนี้แผลหายนานแล้วแต่ยังบวมและเป็นเหมือนก้อนเนื้อไม่ยอมยุบตั้งแต่รถล้มมันเกิดจากอะไรครับ
สวัสดีค่ะ การมีก้อนเนื้อบวมบริเวณที่เคยเป็นแผลมาก่อน อาจเป็น1. แผลเป็นชนิดคีลอยด์ (keloid) ซึ่งเกิดจากร่างกายมีการซ่อมแซมของชั้นผิวหนังที่มากผิดปกติ แผลจะนูนออกมาจากขอบแผลเดิมค่อนข้างมาก มักจะเกิดในผู้ที่มีผิวสีเข้ม หรือมีประวัติทางพันธุกรรม คือ มีประวัติการเกิดคีลอยด์ในพ่อหรือแม่ หากเพิ่งเป็นไม่นาน มักจะคลำได้ค่อนข้างนิ่ม แต่หากเป็นนานแล้ว ก้อนมักแข็ง และมักมีอาการคันร่วมด้วยการรักษาทำได้โดยการฉีดยาที่มีส่วนผสมของสเตียรอยด์เข้าไปที่แผล นอกจากนี้ก็มีวิธีเลเซอร์ หรืออาจพิจารณาผ่าตัดหากแผลมีขนาดใหญ่2. ก้อนเนื้องอกของผิวหนังและชั้นเนื้อเยื่อใต้ผิวหนังชนิดต่างๆ เช่น ก้อนเนื้องอกหลอดเลือด (hemangioma) ก้อนเนื้องอกของเซลล์หุ้มเส้นประสาท (schwannoma) ก้อนเนื้องอก cylindroma, syringoma เป็นต้น ซึ่งการรักษาก็มักใช้วิธีการผ่าตัดออกค่ะแนะนำควรไปพบแพทย์เพื่อตรวจว่าเกิดจากสาเหตุใด และให้การรักษาตามสาเหตุค่ะ